VENDIM
Nr. 41, datë 11.2.2026

MBI PËRCAKTIMIN E ÇMIMIT TË SHITJES SË ENERGJISË ELEKTRIKE NGA FURNIZUESI I MUNDËSISË SË FUNDIT PËR MUAJIN JANAR 2026, PËR KLIENTËT E LIDHUR NË NIVELIN E TENSIONIT 35 kV

Në mbështetje të neneve 16 dhe 87, pika 4, të ligjit nr. 43/2015, “Për sektorin e energjisë elektrike”, të ndryshuar; të “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, miratuar me vendimin e Bordit të Entit Rregullator të Energjisë (ERE) nr. 201, datë 4.12.2017, të ndryshuar me vendimin nr. 144, datë 25.6.2018 dhe nr. 233, datë 20.12.2019; dhe nenit 15, të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 11.2.2026, pasi shqyrtoi relacionin me nr. 540/1 prot., datë 9.2.2026, të përgatitur nga Drejtoria e Tarifave dhe Çmimeve “Mbi përcaktimin e çmimit të shitjes së energjisë elektrike nga Furnizuesi i Mundësisë së Fundit për muajin janar 2026, për klientët e lidhur në nivelin e tensionit 35 kV”, 
konstatoi se:
I. Aspektet ligjore dhe procedurale
1. Paraqitja e kërkesës nga “FSHU” sh.a.
- Shoqëria “FSHU” sh.a., me shkresën nr. 584 prot., datë 2.2.2026, protokolluar në ERE me nr. 540 prot., datë 5.2.2026, ka depozituar kërkesën mbi miratimin e çmimit të shitjes së energjisë elektrike për muajin janar 2026, për klientët e lidhur në nivelin e tensionit 35 kV, të cilët furnizohen nga Furnizuesi i Mundësisë së Fundit. 
2. Procesi i shqyrtimit të dokumentacionit nga ERE
Kërkesa është shqyrtuar në përputhje me nenin 15, të “Rregullores për organizimin, funksionimin dhe procedurat e ERE-s”, miratuar me vendimin nr. 96, datë 17.6.2016, si dhe në mbështetje të neneve 16 dhe 87, pika 4, të ligjit nr. 43/2015, “Për sektorin e energjisë elektrike”, të ndryshuar, si dhe “Metodologjisë për përcaktimin e çmimit të shitjes së energjisë elektrike nga Furnizuesi i Mundësisë së Fundit” miratuar me vendimin e Bordit të ERE-s nr. 201, datë 4.12.2017, të ndryshuar.
II. Analiza e përllogaritjes së çmimit të shitjes së energjisë elektrike nga Furnizuesi i Mundësisë së Fundit për muajin janar 2025, për klientët e lidhur në nivelin e tensionit 35 kV
1. Blerja e energjisë në bursë
Për muajin janar 2026, shoqëria “FSHU” sh.a. ka siguruar sasinë e energjisë elektrike për mbulimin e kërkesës për energji të kësaj kategorie klientësh nëpërmjet blerjeve ditore/mujore në Bursën Shqiptare të Energjisë (ALPEX). 
2. Përllogaritja e çmimit mesatar të ponderuar të blerjes (ÇBEt)
Referuar të dhënave të paraqitura, rezulton se çmimi mesatar i ponderuar i blerjes së energjisë elektrike (ÇBEt) i përllogaritur nga shoqëria për muajin janar 2026 është 9.30 lekë/kwh. Për efekt kontrolli të të dhënave të paraqitura, u konsiderua e arsyeshme rillogaritja e tyre, nga e cila rezultoi se mesatarja e ponderuar e çmimit të blerjes së energjisë elektrike është 9.30 lekë/kwh, sikurse pasqyruar edhe në përllogaritjet e përcjella nga vetë shoqëria. 
3. Komponentët sipas metodologjisë (neni 8, i vendimit nr. 201, datë 4.12.2017, i ndryshuar)
Në përputhje me metodologjinë përkatëse, komponentët e përdorur për përllogaritjen e çmimit të shitjes së energjisë elektrike janë, si më poshtë:
- Çmimi mesatar i ponderuar i blerjes së energjisë elektrike (ÇBEt) për muajin janar 2026: 9.30 lekë/kwh;
- Tarifa e shërbimit të transmetimit të energjisë elektrike për periudhën 1janar 2025–31 dhjetor 2027, e miratuar me vendimin e Bordit të ERE-s nr. 279, datë 16.12.2024: 0.85 lekë/kwh;
- Tarifa e shërbimit të shpërndarjes në nivel tensioni 35 kV, , sipas vendimit të Bordit të ERE-s nr. 288, datë 23.12.2024, “Mbi lënien në fuqi të vendimit të Bordit të ERE-s nr. 73, datë 13.4.2022’’: 1.55 lekë/kwh;
- Kostot administrative: 1.06 lekë/kwh;
- Kurset zyrtare të këmbimit të publikuara nga Banka e Shqipërisë (lekë/euro), për çdo datë respektive të harkut kohor 31.12.2025–30.1.2026.
- Në zbatim të “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, referuar aplikimit të “FSHU” sh.a., si dhe mbështetur në llogaritjet e ERE-s, çmimi i shitjes së energjisë elektrike për klientët që furnizohen nga Furnizuesi i Mundësisë së Fundit për muajin janar 2026, përllogaritet, si më poshtë:

- Bazuar në çdo element të formulës llogaritëse, si dhe duke marrë në konsideratë të dhënat e paraqitura në aplikimin e shoqërisë, rezulton se:
- Çmimi i shitjes së energjisë elektrike për klientët e lidhur në nivelin e tensionit 35 kV të furnizuar nga Furnizuesi i Mundësisë së Fundit rezulton 13.04 lekë/kwh për muajin janar 2026.
Për gjithë sa më sipër, Bordi i ERE-s

VENDOSI:

[bookmark: _GoBack]1. Përcaktimin e çmimit të shitjes së energjisë elektrike të furnizuar nga Furnizuesi i Mundësisë së Fundit për muajin janar 2026 prej 13.04 lekë/kwh, për klientët e lidhur në nivelin e tensionit 35 kV. 
2. Ndryshimi i secilit element përbërës në llogaritjen e çmimit të shitjes së energjisë elektrike të furnizuar nga Furnizuesi i Mundësisë së Fundit për kategorinë e klientëve të cilësuar në këtë vendim, do të përbëjë shkak për rishikimin e këtij vendimi nga Bordi i ERE-s.
3. Drejtoria e Tarifave dhe Çmimeve të njoftojë aplikuesin për vendimin e Bordit të ERE-s.
Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

KRYETAR
Petrit Ahmeti

Njësia Çmimi

CBEt Lekë/kWh 9.30

Pr Lekë/kWh 0.28

CA Lekë/kWh 1.06

TRr Lekë/kWh 0.85

TSHt Lekë/kWh 1.55

Lekë/kWh 13.04 Çmimi i energjisë = CBEt + Pr * CBEt + TRr + TSHt + CA 

Çmimi i energjisë elektrike të furnizuar nga Furnizuesi i Mundësisë së Fundit për klientët e lidhur në 

nivelin e tensionit 35 kV për muajin janar 2026

Çmimi mesatar i ponderuar i blerjes së energjisë elektrike

Kthimi për riskun i përcaktuar në përqindje për vitin (3%)                                                               

Kosto administrative të Furnizuesit të Mundësisë së Fundit

Tarifa e përdorimit të rrjetit të transmetimit

Tarifa e përdorimit të rrjetit të shpërndarjes


